La gestió de la complexitat en les organitzacions, a debat | Catalunya Religió\nLa gestió de la complexitat en les organitzacions, a debat\nPer Catalunya Religió. Dv, 13/06/2014\n(URL) El Tercer Sector social tindrà veu en la XXII edició del Congrés EBEN-Espanya, que organitza la Càtedra ETHOS de la Universitat Ramon Llull sota el títol «Ètica, emocions i economia: la gestió actual de les organitzacions». Les jornades proposen un debat sobre la gestió de la complexitat en les organitzacions, amb i sense ànim de lucre, de la mà de diversos experts. El congrés tindrà lloc el proper dijous i divendres a la Facultat de Comunicació i Relacions Internacionals Blanquerna-URL.\nEl programa del congrés inclou experts reconeguts internacionalment com Ivez-Charles Zarka, professor de Filosofia de la Université Sorbonne (París-Descartes) i exdirector del Centre National de la Recherche Scientifique CNRS; Amareswar Galla, director de l'International Institute for the Inclusivament Museum i sènior advisor del World Culture Forum. També destaquen Àngel Castiñeira i Josep M. Lozano de l'Institut de Innovació Social d'ESADE; Josep M. Gay de Liébana (Universitat de Barcelona); Begoña Roman (Universitat de Barcelona); Carles Folguera (Futbol Club Barcelona); Arcadi Oliveres, president de Justícia i Pau; a més dels representants de DAMM, Agbar i Banco Santander.\nLa inauguració de la Jornada anirà a càrrec de Josep M. Garrell, rector de la Universitat Ramon Llull; Maite Fandos, tinent d'alcalde de Qualitat de Vida, Igualtat i Esports de l'Ajuntament de Barcelona; Francesc Torralba, director de la Càtedra ETHOS URL; Joan Fontrodona, president de EBEN-Espanya; i Josep M. Carbonell, degà de la Facultat de Comunicació i Relacions Internacionals Blanquerna-URL.\nSobre la Càtedra ETHOS-URL\nLa Càtedra ETHOS URL és la càtedra d'ètica aplicada de la Universitat Ramon Llull i, des de la mateixa, es dóna suport a tots els grups de recerca en matèria d'ètica aplicada de la URL. Les línies prioritàries d'investigació i treball de la Càtedra ETHOS URL són: l'ètica de les organitzacions, professions i mitjans de comunicació, la bioètica, la responsabilitat social corporativa, i les estratègies educatives per a la divulgació ètica.\nÈtica de l'economia i les organitzacions\nEBEN-Espanya és la marca de "Ética, Economia y Dirección. Asociación Española de Ética de la Economía y las Organizaciones". Des dels seus inicis EBEN-Espanya és la branca espanyola de l'European Business Ethics Network (EBEN), una associació d'àmbit europeu creada el 1987 per promoure l'estudi i l'aplicació de l'ètica en l'àmbit de les organitzacions, els negocis i l'economia .\nEBEN-Espanya és un fòrum obert i plural, una xarxa en la qual professionals de diverses procedències i interessos-directius, acadèmics, empresaris, etc. Poden aportar les seves idees i contrastar les seves experiències en un clima de franc diàleg. Els seus membres participen d'una comuna aspiració: reconèixer la necessitat de l'ètica en la configuració de la societat i de l'empresa, i proposar fomentar el seu estudi i posada en pràctica.\ngestió, ética, empreses, emocions, economía, Congrés EBEN-Espanya, Cátedra Ethos, capitalisme, Barcelona, Societat, Pensament, Actes, Educació\n07/05/2021 08:00 / Taller\n07/05/2021 19:00 / Eucaristia/ Culte\nMissa amb voluntaris del menjador social de Sant Oleguer\n07/05/2021 19:00 / Conferència\nEl sentit numinós en l'experiència creativa, amb Mapi Rivera\nRenovació del patronat de la Fundació Catalunya Religió Missa en record dels periodistes assassinats a Burkina Faso\nLa vida religiosa en un “moment de dol” Josep Maria Esquirol: “Hauríem de despullar-nos de tanta xerrameca”\nEl papa Francesc formalitza el ministeri de catequista El jardí secret de la Sagrada Família\n“L'Arcadi continua sent un far per despertar consciències” El butlletí "Llambregades de pastoral educativa" fa un any\nL’Arquebisbat de Barcelona vol obrir una nova etapa a Ràdio Estel i... Cristina Fornaguera: “La seguretat de les vacunes del Covid-19 està...\nUn passeig pel món eremític de Montserrat ‘Amb fe de llibres’, el nou club de lectura de Catalunya Religió\n“La utopia d’Arcadi Oliveres neix de l’Evangeli” Dani Banegas: “Intento fer palesa la meva fe en cada cosa que faig, entre...


[Mercat i legislació] Everything is a Remix: Part 2\nEn l'article [Mercat i legislació] Remix = pirateria? vaig parlar sobre la legalitat de les remescles i sobre si s'hauria de permetre aquest tipus d'ús per a promoure la creació de cultura. L'episodi que us presento d'avui sobre Everything is a Remix es titula "Remix Inc.", "Remescla S.A." i explora les tècniques que fan servir els grans estudis de cinema per a produir pel·lícules, curiosament mitjançant remescles.\nDescarrega la part 2 en alta definició i amb subtítols aquí.\nEtiquetes: cccb, copyleft, cultura lliure, documental, Mercat i legislació, remix


La Setmana del Llibre en Català tornarà a Barcelona l'any vinent - VilaWeb\nDimarts 09.06.2009 15:55\nLa Setmana del Llibre en Català tornarà a Barcelona l'any vinent\nSerà al parc de la Ciutadella i, per primera vegada, coincidirà amb la Diada del Principat\nAvui s'ha arribat a un acord que permetrà que el 2010 la Setmana del Llibre en Català torni a Barcelona, després que l'any passat marxés, per primera vegada, de la ciutat comtal i s'instal·lés a Sant Cugat. La pèrdua de capitalitat d'aquest esdeveniment va provocar el malestar d'escriptors i del Gremi de Llibreters que va abandonar l'organització. La pròxima edició se celebrarà del 10 al 19 de setembre al parc de la Ciutadella, coincidint amb la Diada.\nAlbert Pèlach, reelegit president de la comissió organitzadora de la Setmana ha dit: 'S’ha trobat una fórmula de consens que engresca tothom, especialment per la vinculació de la festa nacional amb el llibre i la cultura catalanes'. L'any vinent es vendran tant llibres com novetats i es reforçarà el concepte de 'festa del llibre' amb un ambiciós programa d’activitats. Malgrat que la Setmana marxarà de Sant Cugat hi ha la voluntat que arribi a aquesta localitat en especial i a tot el territori. També es mantenen la presència i implicació de la Generalitat de Catalunya i diferents entitats locals, entre elles els ajuntaments de Barcelona i de Sant Cugat del Vallés.\nTots aquests canvis han estat fruit de les converses de les darreres setmanes entre els gremis i associacions presents a la comissió organitzadora: Associació d'Editors en Llengua Catalana, Gremi d'Editors de Catalunya, Gremi de Llibreters de Barcelona i Catalunya, Gremi de Distribuïdors de Publicacions de Catalunya i les esmentades Administracions. En els propers mesos es concretarà el projecte, que es farà públic abans de final d’any.


Casado compara Sánchez amb Boris Johnson i avisa: "Espanya no mereix unes altres eleccions ni un president com vostè"\nActualitzat 11/9/2019 10:57:02 CET\nEl president del PP, Pablo Casado, ha recalcat aquest dimecres que Espanya "no mereix unes altres eleccions" generals, però tampoc un president del Govern central com l'actual cap de l'Executiu en funcions, Pedro Sánchez. Dit això, ha comparat el líder socialista amb el primer ministre britànic, Boris Johnson.\n"Vostè comença a recordar el senyor Johnson. Ell retorça la llei per tancar el Parlament. Vostè retorça el reglament per no rendir-hi comptes", ha afirmat Casado en la seva intervenció en el ple del Congrés relatiu a les últimes cimeres europees.\nCoincidint amb la celebració de la Diada, Casado ha censurat les últimes declaracions del president de la Generalitat, Quim Torra, en què cridava a "segar les cadenes" i apel·lava a la "rebel·lió", i ha recriminat a Sánchez que pugui arribar a acords amb ell i el seu partit, com a la Diputació de Barcelona.\nCasado --que ha pujat sense papers a la tribuna d'oradors--, ha\ncriticat durament que el PSN votés amb Bildu contra el Tribunal Constitucional al Parlament de Navarra sobre la llei d'abusos policials que, al seu judici, "equipara els botxins amb les víctimes".


Els porcs també són optimistes o pessimistes | medi ambient 2021\nEls porcs també són optimistes o pessimistes\nSi un porc és optimista per naturalesa, serà difícil animar-lo; si és un tipus pessimista, el seu judici de les coses estarà més influït per les situacions que l’envolten.\nEls resultats d’una curiosa investigació publicada a Biology Letters confirmen que la relació entre els trets de personalitat, l’estat d’ànim del moment i el judici sobre situacions no és només una experiència humana.\nL’home, com se sap, processa la informació de manera diferent segons com se senti en un moment determinat. Si l’estat d’ànim és negatiu, és més fàcil esperar els pitjors resultats d’una situació potencialment ambigua (és el que s’anomena “biaix cognitiu”, una mena de distorsió de l’esquema que fem servir per interpretar situacions).\nPer què optimista hi està d’acord (i com convertir-lo)\nQuin tipus ets? Un grup d’investigadors britànics ha avaluat el tipus de personalitat de 36 porcs domèstics (Sus scrofa domesticus), animals coneguts per la seva intel·ligència, distingint-los com proactius (és a dir, més actius i menys flexibles) i reactius (és a dir, menys actius i més flexibles): en l’home, la proactivitat ha estat lligada a una personalitat extrovertida, la reactivitat a la tendència a posar-se nerviós.\nA continuació, es va rebre la instrucció als animals de reconèixer un bol de llaminadures o morros amargs segons la posició que tenien a la sala. Arribats a aquest punt, alguns es van posar a descansar en un "allotjament" espartà, d'altres en una habitació "deluxe", gran i amb un matalàs de palla suau on descansar.\nSòlid o inestable. Els animals es van considerar optimistes, es van mostrar disposats a buscar recompenses fins i tot en bols en una posició diferent de l’aprenent, independentment del lloc on havien dormit. Aquests pessimistes van demostrar-se depenents del context ambiental: si havien dormit en allotjaments de luxe, després semblaven més segurs de trobar el botí als bols ambigus; els que sortien de l'habitatge espartà es van mostrar més pessimistes en els seus judicis.


Animals de l’Oceà | ICM DIVULGA\nAnimals de l’Oceà\nby ICM Divulga | abr. 3, 2020 | 1 comment\nAhir vam poder conèixer les algues i les plantes marines com a formadores dels prats marins, on hi ha una gran diversitat de vida animal, però, coneixem realment la diversitat de vida animal marina? Per comprovar-ho, avui et convidem a acompanyar-nos amb “Animals de l’Oceà”. No t’ho perdis!\nAvui és divendres i això significa que, d’una banda, acaba una setmana més i toca acomiadar-nos fins dilluns que ve. Creiem que està bé respectar els caps de setmana i que tu triïs allò que et ve més de gust fer (jugar, llegir alguna lectura recomanada, veure alguna pel·lícula o documental, relaxar-te, cuinar…).\nEns veiem en directe!\nD’altra banda, els divendres també signifiquen la visita d’un expert. Avui, la nostra convidada especial serà la Carine Simon, que ens parlarà de circulació oceànica i resoldrà tots els dubtes respecte a què fa moure l’Oceà.\nEt recomanem que, abans, si te la vas perdre, visitis l’entrada d’aquest dimecres. Vols saber quant triga una gota d’aigua a donar la volta al món? Vols saber per què, tot i que Nova York i Madrid estiguin a la mateixa latitud, a Nova york arriben a tenir temperatures més fredes? Si vols saber la resposta a aquestes preguntes i conèixer moltes més curiositats de l’Oceà, t’esperem avui!\nDIRECTE: “Què mou l’Oceà?” Divendres 3 d’abril a les 17h\nNOTA: Pots accedir al directe des del navegador, sense necessitat de descarregar l’aplicació ni donar-se d’alta, clicant sobre l’enllaç que apareixerà en la part inferior “uneixi’s mitjançant el seu navegador”. S’activarà a les 17h. Si tens problemes, contacta amb oceanliteracy@icm.csic.es.\nEn aquesta presentació, la nostra companya Carine Simon explica què mou l’Oceà.\nRaona: coneixem realment la vida animal de l’Oceà?\nEt proposem que avui comencis fent un dibuix d’un ambient marí i diferents animals que l’habiten. Intenta dibuixar-ne tants com puguis!\nEnvia’ns els teus dibuixos a oceanliteracy@icm.csic.es! Amb les aportacions de tots vosaltres volem fer una petita galeria i ens encantaria comptar amb les teves creacions.\nQuan acabis, guarda bé el teu dibuix. El recuperarem més endavant!\nPer què classifiquem els éssers vius? La importància de l’ordre\nEls biòlegs estudien la vida. Aquesta pot ser en forma d’animals, plantes, bacteris… les variants d’estudi d’un biòleg són tantes com formes de vida existeixen. I dintre d’una mateixa espècie, hi ha biòlegs que estudien el seu comportament, altres el descriuen, altres comparen les formes de vida que es troben a diferents llocs del món i en busquen explicacions…\nEntre tants biòlegs i tantes espècies, va haver-hi un moment en què calia posar ordre per tenir una imatge general de tot el treball i saber qui estudiava què en cada moment. Carl von Linné, Haeckel o Woese són només alguns exemples de persones que van ajudar molt a ordenar els éssers vius perquè la informació sobre ells fos fàcil de trobar i de compartir.\nNo obstant, et pots imaginar el problema. Hi ha càlculs que estimen que hi ha gairebé 9 milions d’espècies diferents al planeta. T’imagines endreçar una habitació amb 9 milions d’objectes? Si ja a casa tenim problemes per trobar allò que busquem quan algú altre ens ha endreçat l’habitació, o fins i tot quan ho hem fet nosaltres mateixos, imagineu-vos el difícil que pot ser arribar a guardar 9 milions d’alguna cosa.\nA més, com a una altra classificació, es volien fer diferents categories que agrupessin les espècies, per què fos més fàcil trobar-les entre el garbuix d’espècies que hi ha.\nActiva’t: descobrim la diversitat animal marina amb ritme\nPer entendre com classifiquen els biòlegs els éssers vius podem imaginar-nos un gran armari ple de calaixos. A cada calaix, trobem diferents caixes que, alhora, quan les obrim, veiem que contenen encara més caixes. Cadascuna de les caixes reuneix elements semblants entre si. En el cas de la classificació dels animals, aquests elements són els propis animals.\nI les caixes? Doncs són diferents categories: fílums, classes, ordres, famílies, gèneres…\nActiva’t amb el ritme de la classificació. En aquest vídeo, podràs conèixer amb ritme el nom dels “calaixos” que s’utilitzen per classificar als éssers vius: https://www.youtube.com/watch?v=FoZUNdOUj9g\nEl vídeo et pot servir per aprendre anglès (té subtítols). Anima’t a muntar la teva pròpia coreografia de la classificació!\nDescobrim: coneguem la diversitat animal marina real!\nNosaltres avui obrirem l’armari dels animals marins i ens centrarem en la classificació dels fílum, que podríem dir que serien els primers calaixos del nostre armari.\nUs convidem a explorar tots els grups (phylum en llatí) obrint aquests “calaixos”. Els “calaixos” que trobariem serien els del desplegable “animals” (animalia). Si cliqueu al seu damunt, trobareu molts exemples de cada grup amb molta informació! Descobriu aquí els phylum marins: porifera, cnidaria, ctenophora…\nParlem amb els experts i expertes\nHem demanat a diferents persones que s’ocupen d’estudiar grups d’animals marins que ens parlin del seu grup d’animals marins preferit.\nEsponges: en aquest vídeo, l’Andreu Santín (àudio) i la Carlota R. Gazulla (disseny i il·lustracions) ens expliquen què són les esponges marines i per què són tan importants. (Phylum Porifera)\nEquinoderms: en aquest altre vídeo, la Mireia Montasell ens parla dels equinoderms. (Phylum Echinodermata)\nBriozous: en aquest escrit, la Blanca Figuerola ens dona més informació dels briozous. (Phylum Bryozoa)\nCnidaris: El Phylum Cnidaria inclou als coralls, anèmones i meduses, entre d’altres organismes. Als fons mediterranis trobem moltes espècies de gorgònies (coralls tous) que fan un paper imprescindible. En aquest vídeo la Patricia Baena ens parla de les gorgònies i el paper tan important que tenen com a boscos, donant refugi a altres espècies animals. En aquest altre vídeo la Marina Biel ens explica altres curiositats d’aquests organismes i a la història completa, també pots trobar un reportatge més extens del paper de les gorgònies als fons marins propers a nosaltres, a quins problemes s’enfronten i què fan projectes com RESCAP i MITICAP per solucionar-ho.\nReforça la teva observació! Dibuix per a acolorir\nPots posar a prova el teu coneixement sobre animals marins acolorint aquests que hem preparat per tu. T’atreviries a dir a quin phylum pertanyen?:\nDescarrega aquí els dibuixos d’en Jordi Corbera. Envia’ns els teus dibuixos a oceanliteracy@icm.csic.es! Volem fer un àlbum amb les aportacions de tots els participants, no ens agradaria que faltés el teu!\nPots veure les solucions aquí.\nEt convidem a dibuixar un ambient marí i diferents animals que l’habiten. Intenta dibuixar-ne tants com puguis!\nNo, no ens hem equivocat. Ens agradaria que tornessis a repetir el dibuix i el comparessis amb el que has fet a l’inici.\nSegurament al principi has dibuixat balenes, dofins, tortugues, peixos… Aquells animals que sovint estem acostumats a veure quan parlem d’animals marins. Però, te n’adones que si volguéssim guardar aquests animals que acabem de dir al nostre armari tots estarien al calaix Chordata?\nSovint, quan parlem dels animals marins, ens oblidem de bona part d’ells. Normalment ens agraden més aquells que s’assemblen més a nosaltres, que tenen grans ulls, extremitats i es belluguen molt. No obstant, aquesta mirada fa que ens oblidem d’animals molt importants com els coralls, que permeten donar refugi a moltes de les formes de vida més petites o els cucs marins, que ajuden a renovar el sòl.\nEsperem que el proper cop que tornis a la platja o al mar puguis valorar la bellesa i el valor de cadascun dels animals que hi viuen i sempre recordeu que ells estan a casa seva, que els visitants som nosaltres i hem de ser respectuosos amb ells, tal com ens agradaria que fessin amb nosaltres els nostres convidats.\nUn dels llocs que alberga més varietat de vida submarina són els esculls de corall. Aquí en podràs explorar un i seguir aprenent sobre la vida al fons del mar: https://www.youtube.com/watch?v=J2BKd5e15Jc\nUnitat temàtica “Organismes marins”\nSi vols aprofundir més en la biodiversitat marina, t’aconsellem consultar la unitat temàtica “Organismes marins”. Allà trobaràs vídeos, activitats i més informació sobre els animals marins i altres éssers vius. Aquí pots descarregar la versió en català i castellà.\nEl projecte Catsharks recull i comparteix tota la informació de rajades i taurons a Catalunya des del rigor científic. Us recomanem encaridament seguir aquest projecte que segur canviarà la vostra visió cap a aquests animals http://www.catsharks.org\nL’Oceà ens proveeix de recursos. Alguns animals ens serveixen d’aliment. Si els consumiu, però alhora us preocupa la biodiversitat, us recomanem aquesta guia de consum responsable: descarregar.\nAvui hem estat molt ben acompanyats per esponges, briozous, pòlips de corall, peixos i tortugues, entre d’altres. Ja és divendres i ens prenem un descans. Però el dilluns tornarem. Us parlarem de meduses. Sabeu per què ens “piquen”? Què hem de fer si ens “pica” una? Això i molt més t’espera la setmana que ve, que porta el títol “L’Oceà i nosaltres”. No t’ho perdis!\nRoyer Santiago Ramirez Gomez\ton 11/02/2020 at 7:52 pm\nMuy interesante la propuesta educativa. En estos momentos de pandemia. saludos desde Colombia\nCausa i efecte – I\nParlem de la Mediterrània – III


Les AMPA de les Borges Blanques reclamen una ludoteca municipal i critiquen que el consistori no els cedeix cap espai\nDimecres, 07 Febrer 2018 16:56\nLes AMPA de la llar d’infants municipal i dels col·legis Joan XXIII i Mare de Déu de Montserrat de les Borges Blanques reclamen una ludoteca municipal on els nens i les nenes puguin jugar i aprendre col·lectivament i critiquen que el consistori no els cedeix cap espai.\nDes de les AMPA d’aquests centres educatius han emès un comunicat en què expliquen que “quan fa bon temps, aquesta funció ja la fan els espais públics existents a l’aire lliure com el passeig del Terrall, la plaça Europa, els parcs infantils o qualsevol carrer o plaça del nostre poble, però als mesos d’hivern, quan es fa fosc just al sortir de l’escola i el fred o la boira fan desagradables el joc i l’esbarjo a aquests espais (baldadors molls, per exemple), l’existència d’un local on es pogués jugar, llegir o explicar contes o fer altres activitats amb material disponible facilitaria la continuïtat d’aquest entorn col·lectiu d’educació i intercanvi entre els nens i nenes del nostre poble”.\nDes de les AMPA afegeixen que “enteníem que la necessitat era compartida, també, amb l’Ajuntament, ja que un dels 20 compromisos que l’equip de govern portava al programa electoral el 2015 deia: ‘Crearem una ludoteca que funcioni a les tardes i els caps de setmana per a l’entreteniment dels infants’. Anys enrere, el 2011, el mateix equip de govern va traslladar aquesta necessitat al llavors conseller de Benestar i Família, Josep Lluís Cleries, en una visita a les Borges, a qui es va demanar suport per crear una ludoteca i un banc del temps, ‘dues instal·lacions de gran implicació social i que havien de servir per “millorar la qualitat de vida dels borgencs’, deia l’alcalde”.\nDes de les AMPA estan disposats a estudiar la possibilitat d’autogestionar el servei entre les pròpies famílies prescindint així de la contractació de monitors.\nCritiquen però que el dia 20 de desembre es van reunir amb la regidora d’Educació per posar fil a l’agulla a la iniciativa però que els van dir que la ludoteca no feia falta i que no hi havia cap intenció de fer-la. Segons el comunicat de les AMPA, “vam proposar d’aprofitar algunes franges horàries de la sala Grums i se’ns va dir que no. Vam proposar d’aprofitar la sala del Casal Marino i se’ns va dir que no. Vam proposar d’aprofitar algun espai del futur teatre municipal i també se’ns va dir que no. No se’ns va oferir cap proposta que no fos portar els nens i nenes cap a casa al sortir de l’escola”.\nMés en aquesta categoria: « Reñé rep els responsables del projecte solidari CATINDjove de l’Institut Josep Vallverdú de les Borges Blanques\tLes Borges convoca una plaça de monitor de lleure per al Centre Obert Casal Marino »


Compres indirectes Grup DKV | DKV Salud y Bienestar\nCompres indirectes Grup DKV\nConstruint relacions de confiança amb els nostres socis\nDKV vol formar una relació estable, duradora i de confiança amb els seus proveïdors i garantir que tota la cadena de valor compleix els criteris de qualitat, sostenibilitat i responsabilitat que l'empresa defensa. Per fer-ho, ha establert un procés d'homologació per a totes aquelles companyies que vulguin convertir-se en proveïdors de DKV.\nEl Grup DKV és un dels grups asseguradors més importants a Alemanya i Europa. És present a més de 30 països i concentra la seva activitat a Europa i Àsia. Ofereix un complet espectre d'assegurances, provisió i serveis. Prop de 43.000 persones treballen per al grup, entre empleats i agents comercials.\nA Espanya, el Grup DKV centralitza la major part de les seves contractacions a través del Departament de Compres. Els processos de contractació són competitius, oberts i transparents; garantint a tots els proveïdors potencials igualtat d'oportunitats.\nRequisits per ser proveïdor del Grup DKV\nEl nostre sistema de gestió de proveïdors estableix uns requisits mínims per poder ser elegit proveïdor del Grup DKV. Alguns se sol·licitaran durant el procés de registre i d'altres, posteriorment, durant el procés d'homologació.\nAquests són els requisits sol·licitats durant del procés de registre:\nConsiderar els 10 principis bàsics del Global Compact\nUna vegada comprovat el compliment d'aquests requisits mínims, comença el procés d'homologació en què s'avaluen:\nAspectes empresarials i de compliment normatiu,\nAspectes de responsabilitat social corporativa.\nTambé es valorarà la situació financera de la companyia i es farà una anàlisi de sancions, embargaments, litigis i altres procediments administratius.\nUna vegada finalitzada l'avaluació, el Departament de Compres els contactarà per informar-los de l'estat de la seva candidatura i dels següents passos a nivell comercial.\nEn cas de resultar “elegible” en l'avaluació realitzada, se li atorgarà la condició d'empresa homologada per participar en processos de compra del Grup DKV i se li comunicaran els següents passos a nivell comercial. I en cas de “no elegibilitat”, li comunicarà els motius.\nRelació 100% digital a través del Portal de Proveïdors\nEl Departament de Compres del Grup DKV gestiona la relació amb els seus proveïdors de forma 100% digital. A través del Portal de proveïdors es poden fer els processos següents:\nRegistre i homologació per iniciar la seva relació amb el Grup DKV.\nManteniment de dades de proveïdors ja homologats.\nParticipar en tenders i oferir els seus productes o serveis en les licitacions.\nSignar digitalment els contractes subscrits.\nGestió integral del procés administratiu: comandes, factures i pagaments.\nAvaluació de l'acompliment: mesurament de la prestació del servei i plans de millora.\nDescàrrega del manual.\nCorreu electrònic a compras@dkvseguros.es\nTelèfon 689 711 076 o 655 463 815 (de 9.00 a 18.00 h)\nSi ja és proveïdor del Grup i encara no disposa de credencials per accedir a la plataforma, escrigui un correu a compras@dkvseguros.es i rebràs les credencials d'accés en el termini de 24 hores.\nSi vol ser proveïdor, una vegada s'asseguri que compleix els requisits mínims explicats en el punt anterior, ha de seguir els passos següents:\nRegistrar-se en el Portal de Proveïdors Al final del registre rebrà un correu electrònic amb les credencials d'accés al portal, en què s'inclourà un enllaç al qual haurà d'accedir i canviar la contrasenya. Asseguri's que aquesta compleix els requisits de seguretat indicats en la plataforma.\nEl Departament de Compres revisarà la sol·licitud i, si escau, començarà el procés d'homologació amb l'enviament dels qüestionaris indicats al punt anterior per avaluar la candidatura.\nSi és “elegible” com a proveïdor, rebrà una comunicació per confirmar la condició d'empresa homologada. A partir d'aquest moment se'ls informarà puntualment dels processos de petició d'oferta que puguin ser d'interès per a la seva companyia. Si la candidatura és rebutjada, s'informarà dels motius d'aquest rebuig.\nQuan el Grup DKV el convoqui a un procés de petició d'oferta (tender), el contacte comercial del proveïdor rebrà un correu electrònic amb la invitació a participar-hi. El proveïdor accedirà a través del Portal de Proveïdors al mòdul de Licitacions per emplenar la informació requerida per presentar la seva oferta (dubtes sobre el procés, qüestionaris RFI/RFQ, proposta de servei en format PDF). És possible que, durant el tender, es facin diverses “rondes de negociació” que els seran degudament comunicades.\nEl Grup DKV farà el procés d'anàlisi de propostes i resolució del tender de forma objectiva i partint dels criteris i pesos definits en el plec de condicions. Si la seva empresa resulta adjudicatària, rebrà una comunicació per confirmar l'acceptació de la seva oferta. Si són descartats, també rebran una comunicació amb els motius d'aquesta decisió.\nUna vegada acordats els termes contractuals amb el proveïdor adjudicatari, rebran una notificació per sol·licitar-los la signatura digital del contracte a través del Portal de Proveïdors. No és necessari que el proveïdor disposi de cap tipus de certificat digital, ja que el Grup DKV utilitza el sistema de Docusign®, que incorpora la seva pròpia tecnologia de certificació.\nDesprés de la signatura del contracte, el proveïdor rebrà les ordres de compra en correu electrònic indicat en el seu perfil per a la gestió de comandes. Així mateix, el proveïdor podrà veure i confirmar les comandes des del Portal de Proveïdors.\nLes factures també es registren en el Portal de Proveïdors perquè el Grup DKV les revisi i validi. En qualsevol moment es podrà accedir al portal per consultar l'estat de la seva factura i la data de pagament.\nEl procés de control de qualitat i monitoratge dels nivells de servei també es farà a través del portal. En cas que aquest procés requereixi informació per part del proveïdor, aquesta també haurà de ser proporcionada per aquest canal.\nPolítica de compres responsables de DKV\nEl Grup DKV té un model global de compres basat en els següents principis de política de compres responsables. Aquesta política està a disposició de tots els grups d'interès de la companyia incloent-hi, entre d'altres, proveïdors, empleats, agents, clients, etc.\nAssegurar la millora contínua del procés de compra tenint en compte els principis de sostenibilitat i responsabilitat empresarial.\nFomentar l'ús de productes, serveis i/o projectes socialment responsables; remarcant aquests aspectes en els processos de comparació d'ofertes.\nEstablir les mesures adequades per minimitzar els impactes derivats de les nostres decisions de compra i mitigar, en la mesura del possible, l'impacte de la nostra activitat en el medi ambient.\nProporcionar informació completa, precisa i transparent en els processos de petició d'oferta i garantir la igualtat d'oportunitats entre tots els proveïdors oferents.\nVetllar, durant la vigència de la relació amb els nostres proveïdors, pel compliment dels requisits legals aplicables en matèries de drets humans, laborals i de medi ambient.\nVetllar perquè l'elecció de proveïdors s'ajusti a la normativa interna existent en cada moment i, en especial, als valors reflectits en l'“Estatut de compromisos ètics amb els nostres grups d'interès”; basats en el respecte a la legalitat, el compromís amb la integritat, la lliure concurrència, l'objectivitat, la transparència, la creació de valor i la confidencialitat.\nDur a terme el seguiment adequat dels proveïdors per tal d'evitar que aquests compromisos es puguin veure afectats.\nSensibilitzar, en matèria de sostenibilitat i responsabilitat social, el personal i altres parts que intervinguin en el procés de compra del Grup DKV.\nGarantir la coherència d'aquesta política amb altres normes existents i/o futures del Grup DKV.\nFomentar la col·laboració amb proveïdors per garantir el compliment d'aquesta política.\nCategories de compra\nLa gestió de compres es fa per categories. La segmentació dels proveïdors es fa partint de les 10 categories de compra definides pel Grup DKV. Durant el procés de registre, se li sol·licitarà que indiqui la categoria/es de productes o serveis que la seva empresa subministra. A continuació, la llista de categories i alguns exemples dels productes/serveis de més rellevància en la nostra organització:\n01 - Tecnologies de la informació\nDesenvolupament i manteniment de programa\nServeis professionals i consultoria TI\n06 - Subministraments d'oficina\nMobiliari d'oficina o material d'oficina o equips de protecció individual (EPI)\nAltres subministraments d'oficina\nLlibres i subscripcions\n02 - Serveis professionals (no IT)\nExternalització de processos de negoci (BPO)\nServeis d'atenció al client (Call Center)\nAssessories de negoci\nConsultoria selecció/formació de personal\nTraducció o beneficis (targeta menjar, transport, etc.)\n07 - Viatges i desplaçaments\nAgències d'esdeveniments corporatius\n03 - Serveis de comunicació i màrqueting\nDisseny gràfic i audiovisuals o impremtes i PLV\nRegals promocionals i/o fidelització\nInvestigació de mercats o agències de MKT\n08 - Transport i logística\nMissatgeria, paqueteria i valisa interna\n04 - Immobles i manteniment\nServeis de neteja i DDD\nVigilància, recepció i serveis auxiliars\nManteniment d'immobles i reparacions\n09 - Serveis financers\n05 - Telecomunicacions\nServeis de veu fixa i mòbil\nServeis associats a centraleta i centre d'atenció telefònica\nAltres serveis de telecomunicacions


Lloger assequible de "la Caixa" - L'Observatori Social - Fundació "la Caixa"\n4.000 habitatges per a col·lectius que els necessiten especialment\nL’accés a un habitatge digne, que aculli els projectes vitals de joves, famílies i persones grans, és una de les preocupacions més grans de la nostra societat\nPer cobrir les necessitats vitals i participar activament en la societat, tota persona ha de poder accedir a un habitatge digne. Per als joves, en plena formació de la seva pròpia llar, l’habitatge condiciona l’emancipació i l’autonomia, que al seu torn acaben condicionant la fecunditat de la població. Per a les famílies, que afronten el creixement de la llar, l’habitatge condiciona l’accés a oportunitats laborals, educatives i socials. I per a les persones grans, en procés de contracció de la llar, la qualitat de l’habitatge condiciona la qualitat de l’envelliment.\nEn el context actual, en què moltes persones pateixen dificultats per accedir a un habitatge per causes socioeconòmiques, tots els agents del sistema poden fer una aportació per facilitar la vida de les persones. Arran d’això es crea el Programa d’Habitatge Assequible.\nEl Programa d’Habitatge Assequible ofereix habitatges de qualitat a preus assequibles per a joves, famílies i persones grans\nEl programa ha identificat que aquests tres col·lectius han de rebre atenció prioritària pel que fa a les necessitats d’habitatge assequible: joves entre 18 i 35 anys, persones de més de 65 anys i adults amb fills a càrrec. Per a aquests col·lectius s’ofereixen contractes de lloguer de cinc anys, amb una renda inferior a la que estableix el règim de protecció oficial i amb una fiança equivalent a una mensualitat de lloguer.\nPer poder-hi accedir, cal tenir la nacionalitat espanyola o un permís de residència permanent. Els beneficiaris no poden ser titulars ni cotitulars de cap habitatge. Els ingressos anuals mínims varien de 8.000 a 28.000 euros segons la promoció, i els ingressos màxims no poden superar 4,5 vegades el valor de l’IPREM.\nDes del 2005, 10.565 persones s’han beneficiat d’aquest programa, inclosos els titulars del contracte i les persones que hi conviuen\nD’ençà que es va iniciar el programa s’han llogat 4.000 habitatges amb aquestes condicions amb un lloguer mitjà de 331 euros mensuals. Els destinataris són majoritàriament joves, que representen el 73% dels beneficiaris i s’hi estan de mitjana 5,7 anys. D’altra banda, les persones grans constitueixen el 4% dels usuaris, amb un període d’estada de 7,3 anys de mitjana. Pel que fa a altres col·lectius socialment vulnerables, un total de 45 persones amb mobilitat reduïda o algun grau de discapacitat han pogut accedir a habitatges adaptats a les seves necessitats.\nEl 2017, l’últim any amb dades consolidades, es van lliurar 92 pisos en nous contractes i es van renovar 766 contractes ja existents per un termini addicional de tres anys.


Usuari Discussió:EstanisJodar - Viquipèdia, l'enciclopèdia lliure\nHola EstanisJodar! Sigueu benvingut/da a la Viquipèdia i al coneixement lliure. Us encoratgem especialment, abans de res, a visitar la introducció per a un començament fàcil en tres senzills passos . Si preferiu aprendre mitjançant un tutorial, podeu seguir el curset d'autoaprenentatge.\n--Pau Cabot · Discussió 22:49, 26 nov 2009 (CET)\n1 Manquen referències a Mòduls elàstics\n3 Animals_en_perill_d'extinció_a_Menorca és un article orfe\n4 Puny_americà és un article orfe\n5 Recordatori de notabilitat de La Salle Alaior\n6 Projecte Viquiescoles\n7 Proposta d'esborrament de la pàgina La Salle Alaior\n8 Proposta d'esborrament de la pàgina «Animals menorquins en perill d'extinció»\n9 Portal Educació\nManquen referències a Mòduls elàsticsModifica\nAquest recordatori és en motiu de les vostres contribucions a l'article Mòduls elàstics. --Bestiasonica (disc.) 19:29, 8 des 2009 (CET)\nHola Estanis!! Primer de tot benvingut!! Me n'alegro molt que vulguis col·laborar a difondre la ciència en la nostra llengua, hi ha molta feina per fer!!! ... veig que has iniciat l'article dielèctrics però a la viquipèdia el nom de l'article es posa en singular ... i ja existeix l'article dielèctric (molt més limitat que el teu) ... la solució seria que passessis el contingut del teu a dielèctric aprofitant el que puguis del que ja hi era ... fixa't també que els enllaços s'han de posar en singular, en el cas de conductors ja existeix conductor i al codi posarem [[conductor]]s que veurem com conductors ... i camp elèctric també existeix ... però no ho escriurem en majúscules ... si ho volguessin escriure en plural posarien [[Camp elèctric|camps elèctrics]] que es veuria com camps elèctrics ... en el cas dels enllaços externs queda més llegible així Dipol elèctric que s'aconsegueix amb [http://www.meet-physics.net/AFco-catala/elecmagnet/campo_electrico/dipolo/dipolo.htm Dipol elèctric] ... trobaràs més informació d'ajuda aquí ... qualsevol cosa no dubtis a preguntar a mi directament aquí o a la taverna. Salut. --LouPeter (discussió) 19:31, 13 des 2009 (CET)\nAnimals_en_perill_d'extinció_a_Menorca és un article orfeModifica\nAquest recordatori és en motiu de les teves contribucions a l'article Animals_en_perill_d'extinció_a_Menorca. --Bestiasonica (disc.) 18:53, 22 feb 2010 (CET)\nPuny_americà és un article orfeModifica\nAquest recordatori és en motiu de les teves contribucions a l'article Puny_americà. --Bestiasonica (disc.) 20:47, 22 feb 2010 (CET)\nRecordatori de notabilitat de La Salle AlaiorModifica\nAquest recordatori és en motiu de La Salle Alaior. --Bestiasonica (disc.) 19:42, 11 abr 2010 (CEST) .\nPel contingut de la teva página d’Usuari veig que ets mestre.\nEstem a punt de començar la primera edició del projecte Viquiescoles, que convoca la associació Amical Viquipèdia amb el suport de Fundació PuntCat. És una extensió a tots els països catalans del model de Viquibalear que ja es va començar lany passat a Balears amb el suport del Govern Balear i que va ser tot un èxit: www.viquibalear.cat\nEl projecte consta de dues parts. Primer un curs als Mestres on aprenen a fer servir la Viquipèdia i després un concurs pels alumnes.\nLes bases del concurs són similars a les de Viquibalears.\nEn aquest concurs pot participar el professorat de centres docents que hagi seguit el curs d’iniciació. En el teu cas, si vols, com que ja edites a la Viquipèdia pots inscriuret directament a la segona part.\nCada professor pot inscriure els seus alumnes i que aquests creïn articles durant els mesos de març i abril de 2011.\nEl jurat valorarà la qualitat i requisits tècnics dels articles presentats abans de traslladar-los a la Viquipèdia i optar a fantàstics premis (ipods i ultraportàtils), segons les categories que teniu a : http://www.viquibalear.cat/index.php?title=Viquibalear:Bases_del_concurs\nPodeu inscriure directament els alumnes a: http://ca.wikipedia.org/wiki/Viquiprojecte:Estudiants/Viquiescoles Tots tindran diplomes i samarretes de la Viquipèdia.\nNecessitaria saber el més aviat posible les persones interessades. Si us plau si creus que pot ser interessant per a tu participar en aquest projecte contesta'm a aquest mail o inscriu-te al viquiprojecte.\nGestió d'Amical Viquipèdia--Amical-gestio1 (disc.) 13:56, 27 des 2010 (CET)\nProposta d'esborrament de la pàgina La Salle AlaiorModifica\nS'ha obert una proposta per esborrar la pàgina «La Salle Alaior», que heu iniciat o en què heu col·laborat significativament, per incomplir algun dels criteris de la Viquipèdia després de ser avisat prèviament sense haver-se solucionat.\nEsteu convidat a participar en la discussió relativa a aquesta proposta. Si no esteu familiaritzat amb el procés, podeu llegir-ne les normes i polítiques a «Viquipèdia:Esborrar pàgines». Per qualsevol dubte, podeu deixar-me un missatge, formular-lo a la La taverna o, directament, al xat. No us ho prengueu com una qüestió personal, intenteu entendre'n els motius i demaneu-ne aclariments si cal. --Bestiasonica (disc.) 11:40, 20 gen 2013 (CET)\nProposta d'esborrament de la pàgina «Animals menorquins en perill d'extinció»Modifica\nS'ha obert una proposta per esborrar la pàgina «Animals menorquins en perill d'extinció», que heu iniciat o en què heu col·laborat significativament, per incomplir algun dels criteris de la Viquipèdia després de ser avisat prèviament sense haver-se solucionat.\nHola, et contacto perquè he llegit a la teva pàgina d'usuari que ets professor. Des d'Amical Wikimedia hem creat un portal educatiu amb l'objectiu que els estudiants comparteixin el seu coneixement, tot editant articles de la Viquipèdia com a deures de classe, ensenyant al món allò que estan aprenent. Com que ets viquipedista i professor, ens agradaria demanar-te dues coses: Per una banda que li donis un cop d'ull al portal, ens diguis què et sembla i com el podem millorar, i per una altra que ens diguis si t'agradaria implementar aquest projecte a l'aula durant el proper semestre. Què et sembla?--Kippelboy (disc.) 11:31, 17 nov 2015 (CET)\nObtingut de «https://ca.wikipedia.org/w/index.php?title=Usuari_Discussió:EstanisJodar&oldid=19538108»\nDarrera modificació: 25 gen 2018 a les 12:48\nLa pàgina va ser modificada per darrera vegada el 25 gen 2018 a les 12:48.


TAC12 TV - L'Ajuntament d'Altafulla assegura la inversió per rehabilitar el camp de futbol\nL'Ajuntament d'Altafulla assegura la inversió per rehabilitar el camp de futbol\nDimarts, 23 Juliol 2019 11:45\nL'Ajuntament d'Altafulla va aprovar en ple extraordinari la modificació de pressupost que li permetrà fer front a una inversió de 43.000 euros per realitzar diverses millores al camp de futbol. El plenari també va aprovar una ordenança que exclou diverses entitats del pagament de taxes per l'ús de la via pública i va establir la periodicitat de les reunions del plenari en dos mesos.\nL'equip de govern de l'Ajuntament d'Altafulla va tirar endavant en ple extraordinari la modificació de pressupost que li permetrà fer front a la inversió prevista al camp de futbol per millorar-ne la instal·lació elèctrica, amb la inclusió de tecnologia LED a la il·luminació i l'asfaltatge del perímetre d'aquest, per evitar que la sorra que ara ocupa aquest espai embussi les canonades quan plou. En total, més de 43.000 euros que es mouran de via pública i activitats esportives. Una inversió criticada des d'Alternativa, que entén que el govern paga favors electorals amb aquesta maniobra.\nUna acusació de clientelisme que també va colar-se al debat sobre una ordenança que permetrà a diverses entitats altafullenques estalviar-se de pagar les taxes d'ús de la via pública quan hi realitzin activitats. La mesura beneficiarà mitja dotzena d'entitats, de la setantena que té Altafulla, catalogades com entitats d'interès general en el mateix plenari. Per Alternativa, l'únic grup que va votar-hi en contra, aquesta catalogació té un caràcter marcadament discriminatori, mentre el govern defensa que inclourà al catàleg qualsevol entitat que ho demani.\nEl plenari extraordinari també va servir per donar compte de la creació de l'organigrama de govern i la participació dels diferents regidors a les diverses comissions. D'altra banda, també es va aprovar la periodicitat de reunió del plenari, que continuarà sent, a partir del setembre cada dos mesos. Alternativa i Junts van criticar la mesura entenent que haurien de tenir periodicitat mensual, com reclamava l'EINA quan estava a l'oposició. De fet, aquest va ser l'únic punt en què tota l'oposició va unir-se contra el govern per obligar l'alcalde, donada l'absència d'Alba Muntadas, a utilitzar el seu vot de qualitat per aprovar la mesura. Molinera va defensar que no serà necessari fer un ple cada mes perquè recuperaran les audiències públiques per obrir la participació de la ciutadania.\nMés en aquesta secció: « Unes 8.500 persones assisteixen a la sisena edició de l’Altacústic Altafulla acull la 32a edició del Festival Internacional de Música del 5 al 27 d'agost »


Ajuntament del Masnou/Servei de teràpia familiar per a la gestió emocional de les conseqüències derivades del context actual\nServei de teràpia familiar per a la gestió emocional de les conseqüències derivades del context actual\nÚltima revisió 05-05-2020 09:33\nD’entre les aprovacions en matèria d’educació de la darrera setmana destaca la contractació, per decret, d’un servei de teràpia familiar consistent en mesures d’acompanyament en la gestió emocional de les conseqüències derivades del context actual. El servei està adreçat a l’alumnat i a les seves famílies i la derivació de casos es farà a proposta dels centres educatius, a partir d’un protocol que s’està elaborant.\nLa proposta aprovada preveu atendre entre 50 i 80 infants, joves i famílies en teràpies individuals, i 64 en teràpies de grup, amb un màxim de deu persones per grup. També es preveuen hores addicionals per a la coordinació amb els serveis municipals i la direcció dels centres, i per a la supervisió de casos amb els serveis municipals, la direcció i els tutors i tutores que es designin per a l'alumnat.\nEl servei que contractarà l’Ajuntament tindrà un cost de 13.550 euros i el durà a terme la Cooperativa Ohana. La posada en marxa resta subjecta a l’evolució del desconfinament, tot i que no es descarta que pugui començar abans per via telefònica i telemàtica si es dona la necessitat.\nD’altra banda, la darrera Junta de Govern Local també va aprovar dos convenis que es duen a terme periòdicament. D’una banda, el de col·laboració entre l’Administració de la Generalitat de Catalunya, mitjançant el Departament d’Educació, i l’Ajuntament del Masnou, per desenvolupar, en règim d’alternança i amb formació dual, el cicle formatiu de grau superior d’integració social a l’Institut Maremar del Masnou. L’acord té per objectiu millorar la qualificació professional dels aprenents i futurs treballadors, participant també com a organització en la responsabilitat social de fomentar la formació i l’ocupació de les persones. En aquest sentit, any rere any, una part de l’alumnat realitza pràctiques a l’Ajuntament integrant-se en els equips tècnics del consistori. Aquest conveni permetrà la realització d’aquestes pràctiques per cinquè any consecutiu.\nD’altra banda, cal destacar el conveni de col·laboració entre la Generalitat de Catalunya (Ensenyament) i l'Ajuntament del Masnou per al projecte Geoda 2020-2023. El programa GEODA és una mesura d'atenció a la diversitat que ajuda a preparar l’alumnat per a la incorporació al món laboral. Al Masnou, aquest projecte adreçat als estudiants de segon cicle de l’ESO funciona des de l’any 2004 i els joves s’incorporen a fer pràctiques laborals tant a l’Ajuntament com en comerços i diverses empreses del municipi que hi col·laboren.\nEl servei està adreçat a l'alumnat i a les seves famílies i la derivació de casos es farà a proposta dels centres educatius, a partir d'un protocol que s'està elaborant.


Ferran Adrià ensenyarà a cuinar a universitaris de tot el món a través d'Internet La República\nFerran Adrià ensenyarà a cuinar a universitaris de tot el món a través d’Internet\nEl cuiner català Ferran Adrià encapçala un projecte a través del qual s’ensenyarà als joves universitaris de tot el món a preparar els plats més bàsics a través de vídeos que es penjaran a Internet i també es podran descarregar al mòbil. Es tracta d’un projecte de la Fundació Alícia, de la qual n’és membre Adrià, i del Departament d’Agricultura, Alimentació i Acció Rural. La intenció és crear una web en català, castellà i anglès perquè els joves de tot el món puguin aprendre a bullir pasta, fer una truita francesa o un peix a la planxa, entre d’altres. Es projecte veurà la llum el setembre vinent i, segons ha avançat Adrià, usarà un llenguatge ‘fresc’ perquè connecti bé amb els joves.\n‘No volem discursos complexos sinó ensenyar a aquells joves que s’independitzen quan van a la universitat a cuinar els plats més fàcils’, ha detallat Adrià que ha afirmat que aquest projecte no ensenyarà ‘ni receptes del Bulli ni a fer un fricandó de tres hores’. ‘Es tracta d’un projecte innovador a nivell mundial’, ha remarcat Adrià després de la celebració de la reunió anual del Patronat de la Fundació Alícia, que s’ha fet a les instal·lacions de l’IRTA, a Monells.\nAdrià ha explicat que alguns dels vídeos ja estan enllestits però que ara estan preparant la web on es podran veure i establint contactes amb universitats perquè situïn aquesta web en un lloc destacat dels seus portals. Els vídeos han estat enregistrat amb els cuiners que treballen a la Fundació Alícia i el reconegut cuiner no hi apareix. Ara bé, ha avançat que estan buscant complicitats perquè ‘les primeres espases’ de la cuina de tot l’Estat estiguin presents en la promoció del projecte.\nEl conseller del Departament d’Agricultura, Alimentació i Acció Rural ha remarcat que l’objectiu és ajudar als estudiants a cuinar amb productes sans i que, amb plats bàsics, puguin menjar a casa.\nAdrià ha remarcat que aquest projecte de la Fundació Alícia i el DAR posa de manifest que aquesta fundació ‘treballa per a tots els nivells’ i que no és ‘elitista’. A més, Adrià ha afirmat que és un projecte que ‘no val molts diners’ però que, en canvi, està despertant gran interès a tots els sectors on s’explica.\nLa Fundació Alícia i el DAR també són presents al projecte Cenit-Futural, un projecte a nivell estatal que encapçala i coordina l’IRTA, centre de recerca i tecnologia agroalimentària ubicat a Monells (Baix Empordà). Es tracta d’un projecte dotat amb més de 20 MEUR procedents de diverses administracions que té com a objectiu descobrir i patentar noves maneres de conservar els aliments afectant el mínim possible el producte.\nEn el projecte hi ha implicades tant empreses privades com universitats i centres de recerca alimentària de tot l’Estat. Els àmbits d’actuació van des de la conservació de vegetals, carns, peixos, lactis i derivats a la creació de nous envasos, maquinària i també la millora dels plats cuinats de carns i vegetals. Al projecte hi ha implicades empreses reconegudes com Danone, el grup San Miguel, Casademont, Metalquimia i Llet de Catalunya, entre d’altres.\nEl conseller del DAR, Joaquim Llena, ha destacat que un projecte d’aquestes característiques ajuda a situar Catalunya al capdavant de la recerca agroalimentària i això la fa ‘més competitiva’. ‘Produir més barat ho poden fer a Àsia o l’Europa de l’Est però el més important és ser capdavanters en innovació’, ha destacat el conseller.\nEl cuiner Ferran Adrià, que també és partícip del projecte a través de la Fundació Alícia, ha destacat que aquest projecte pot ajudar a què els productes que es troben ja al mercat siguin més sans i que, per exemples, les verdures d’un envàs de gaspatxo sigui ‘més natural i sa’.\nAlgunes de les tècniques en què s’està treballant és en pasteuritzar a través d’alta pressió o ultrasons, esterilitzar per alta pressió les conserves de vegetals, peixo o marisc, aplicar també l’alta pressió al processat de la llet i derivats o l’ús de les microones per substituir el tradicional tractament tèrmic dels aliments envasats.


Danaides Bungalows Tolo Grècia - Ofertes d'hotels amb els MILLORS DESCOMPTES EN LÍNIA\nRoad of Lefkakia - Tolo 8, Tolo, Tolo, Grècia, 21056 - Molt bona ubicació - Veure al mapa\nMés informació sobre Danaides Bungalows\nSi el que està buscant és per un hotel ben situat a Tolo, no busqui més enllà de Danaides Bungalows. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nDanaides Bungalows ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de instal.lacions per a minusvàl.lids, habitació familiar, instal.lacions de barbacoa.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent jardí. Sigui quina sigui la seva raó per visitar Tolo, el Danaides Bungalows és el lloc perfecte per una estimulant i emocionant escapada.


Mor l'empresari carni Joan Bosch i Roura - Diari de Girona\nMor l'empresari carni Joan Bosch i Roura\nFundador els anys seixanta d'Embotits Sant Dalmai, va ser el propietari del diari «El Punt» entre 1980 i 2012 i de l'empresa d'arts gràfiques Rotimpres\nMor l'empresari carni Joan Bosch i Roura Joan Bosch, a la Farinera Teixidor.\nJoan Bosch i Roura, un dels principals empresaris de la potent indústria càrnia gironina, va morir dijous als 72 anys d'edat. Bosch també va ser durant 32 anys el propietari del diari El Punt, de l'empresa d'arts gràfiques Rotimpres i impulsor de la recuperació de l'emblemàtic edifici de La Farinera, a més d'haver participat en altres activitats empresarials. Joan Bosch, emprenedor i dinàmic, era el clàssic empresari fet a si mateix.\nJoan Bosch va nèixer a Cassà de la Selva, tot i que va créixer a Campllong, d'on era originari el seu pare (l'hereu de Can Feliu). La seva mare era de Campdorà. Abans de la Guerra Civil espanyola, la família va traslladar-se a Andalusia, a El Carpio (Còrdova) on un seu familiar tenia una fàbrica de conserves i embotits. Tot es va ensorrar per la Guerra i la família va tornar com va poder, vivint primer a Cassà de la Selva on va néixer en Joan, el cinquè dels sis germans Bosch Roura.\nDe molt petit ja ajudava els seus pares, pagesos, i anant a vendre als mercats de Cassà de la Selva i Girona. Va deixar els estudis amb 13 anys i va entrar a treballar amb un seu oncle que tenia una menuderia al mercat de Girona. Amb 15 anys, Joan Bosch va posar negoci propi, una carnisseria al Mercat del Lleó. Ben aviat va adonar-se que per prosperar havia de fer-se gran i, juntament amb un soci, va fundar la fàbrica d'embotits Especialitats Sant Dalmai. L'empresa va néixer el 1964. Fa dos anys va celebrar el cinquantenari de la seva fundació. Al voltant de la fàbrica va anar creant diverses empreses, comercials i distribuïdores, arreu de l'Estat espanyol, actualment en funcionament. Les instal·lacions de Sant Dalmai disposen de la més avançada tecnologia.\nTambé va ser soci de diverses empreses, algunes d'elles emblemàtiques com Metalquimia, de la qual es va desvincular posteriorment venent les accions a Narcís Lagares, que era l'ideòleg i qui portava l'empresa. El seu segell en el món dels negocis era la recerca de l'excel·lència, cosa que va predicar fins als darrers dies, quan la malaltia el va retirar de la vida activa.\nL'any 1980 va entrar com a soci a El Punt Diari, rotatiu que feia poc més d'un any que s'havia fundat. Va ser-ne l'accionista majoritari fins que el 2012 va traspassar les seves accions a l'actual propietari, Joaquim Vidal.\nEntre els seus projectes emblemàtics hi ha la recuperació de Can Boades, una finca de Salitja. També va comprar i restaurar la Farinera Teixidor, edifici modernista de l'arquitecte Rafel Masó, que va ser seu del seu diari del 2000 al 2015. Sobre La Farinera Teixidor, Joan Ribas destacava fa un temps «l'interès altruista» de Joan Bosch, que «no va dubtar a reformar-la malgrat el cost de l'obra. El resultat fou, i és, impressionant». El nom de Joan Bosch està al darrera de la Fundació Drissa, que treballa per als discapacitats. També va participar en patronats de la Universitat de Girona.\nLa cerimonia exequial tindrà lloc demà a les 12 del migdia al Tanatori de Girona. El vetllatori estarà obert durant tot el dia d'avui.


Dret dels autònoms societaris a la tarifa plana de la Seguretat Social - GRUP SIMON ASSESSORS\nDret dels autònoms societaris a la tarifa plana de la Seguretat Social\nDret dels autònoms societaris a la tarifa plana de la Seguretat Social https://www.grupsimon.com/wp-content/uploads/2019/08/cuota-autonomos.jpg 664 443 Grup Simon Grup Simon https://secure.gravatar.com/avatar/559cb6aeb5fff96eb9e7c46f1c86e839?s=96&d=mm&r=g 05/08/2019 05/08/2019\nEl Jutjat Contenciós Administratiu número 2 de Lleó obliga a retornar al recurrent la quantitat per la qual va cotitzar en excés durant el segon any d’alta en el RETA en el que no se li van aplicar les reduccions corresponents de la tarifa plana, després d’iniciar la seva activitat com a autònom societari després d’un any donat d’alta com a persona física.\nL’informem que en una sentència de l’11 de juliol del 2019 del Jutjat dels Contenciós Administratiu núm. 2 de Lleó, ha declarat que els administradors de societats limitades tenen dret a la denominada «tarifa plana de 60 euros per a treballadors autònoms» fins que acabin els terminis que els corresponguin.\nCom és sabut, l’accés a la «tarifa plana» per als autònoms societaris no es troba regulada legalment. Fins al moment aquest col·lectiu ha quedat exclòs de les bonificacions per a alta en el RETA; no obstant això, sentències recents dels tribunals de justícia -a la qual se suma la del Jutjat Contenciós Administratiu núm. 2 Lleó – han establert el dret dels socis d’una empresa de nova creació a gaudir d’aquestes bonificacions de la Seguretat Social.\nAquesta última sentència va una mica més lluny atès que exigeix a la Tresoreria General de la Seguretat Social (TGSS) a retornar la quantitat de diners cobrada de més a l’afectat després de canviar-li la quota per entendre que no procedia l’aplicació de la bonificació.\nEs tracta d’un autònom societari que també exerceix les funcions de direcció i gerència pròpies del càrrec d’administrador únic; una persona física que realitza de forma habitual, personal, directa, per compte propi i fora de l’àmbit de direcció i organització d’una altra persona, una activitat econòmica o professional a títol lucratiu, sense donar ocupació a treballadors per compte d’altri, i que ostenta la meitat del capital social.\nEl jutjat es fa ressò de la sentència del Tribunal Superior de Justícia de Castella i Lleó del 28 de febrer del 2017 que va considerar inclòs en l’art. 31 Llei 20/2007 de l’Estatut del Treballador Autònom als autònoms societaris i en la qual, en contra del criteri mantingut per la TGSS, indicava que els treballadors per compte propi o autònoms a què es refereix l’article 31 de la Llei 20/2007 no només són els treballadores individuals que assumeixen el risc, sinó també els administradors de societats mercantils quan en posseeixin el control efectiu.\nNo hi ha raó per a utilitzar un concepte diferent de beneficiari de la bonificació segons quina sigui la raó d’aquesta perquè la reforma va venir motivada per la necessitat de donar estímul a l’autoocupació que es veuria indegudament restringit per la interpretació postulada per la TGSS.\nL’aplicació de la tarifa plana en pro d’aquesta finalitat d’impulsar l’autoocupació, tant individual com col·lectiva, també té la seva base en la referència expressa en la norma a “socis de societats laborals i als socis treballadors de cooperatives de treball associat que estiguin enquadrats en el règim especial de la Seguretat Social dels treballadors per compte propi o autònoms” expressió que en no incloure expressament als treballadors autònoms de societats capitalistes, no s’ha d’interpretar com una exclusió.\nPossibilitat de reclamar les quotes recaptades injustament\nPartint de l’aplicació dels beneficis com a treballadors autònoms als autònoms societaris, el jutjat considera que:\n“… el soci o administrador de les societats mercantils capitalistes està inclòs en l’àmbit subjectiu de l’Estatut del Treballador Autònom, i que l’esment exprés que la llei fa als socis de societats laborals i de cooperatives és perquè aquests no es consideren inclosos en aquest Estatut”.\nÉs a dir, que se si s’apliquen beneficis com a treballadors autònoms als inclosos en el RETA, també s’hi han de considerar inclosos els autònoms societaris.\nEl que possibilita sol·licitar devolucions de quotes abonades en excés si la Tresoreria General de la Seguretat Social nega en el seu moment l’accés a la tarifa plana a aquest col·lectiu.\nCompte amb la garantia dels productes\nDies de cortesia: eviti que la inspecció d’Hisenda realitzi actuacions durant les vacances d’estiu


VILAWEB SABADELL. La comunitat educativa es prepara per una nova gran mobilització el proper dijous 17 de novembre\nS’ha convocat vaga general a totes les universitats públiques dels Països Catalans, així com també a un gran nombre d’instituts d’arreu del territori. A Sabadell, des de la setmana passada s’està fent difusió de la mobilització.\nLes dures retallades que s’estan fent des de l’executiu català als serveis públics estan portant cada cop més mobilitzacions al carrer. L'anomenada 'tardor calenta' es prepara ara per unes jornades de lluita i compromís en el món educatiu. Des de diversos sindicats a nivell nacional, com el Sindicat d’Estudiants dels Països Catalans, i col·lectius de professors i Personal d’Administració i Serveis dels centres educatius públics s’ha convocat pel proper dijous una jornada de vaga que s’estén inclús més enllà del país.\nA Sabadell, concretament, des de la setmana passada ja s’ha començat a difondre la jornada penjant diferents pancartes i repartint octavetes a alguns instituts de la ciutat. La tasca agitativa es seguirà fent fins al mateix dia de la vaga. Entitats juvenils i estudiantils com l’Assemblea d’Estudiants del Pau Vila, l’Assemblea d’Estudiants del Ribot i Serra o l’Assemblea de Joves de Sabadell i el CSA La Mekànica, s’han començat a organitzar i mobilitzar per dur la protesta a nivell local.\nConcretament, s’ha convocat l'aturada de les classes pel proper dimecres 16 de novembre, amb una concentració que tindrà lloc a les 12 del matí a la Plaça Doctor Robert, on s’aprofitarà per denunciar les contínues retallades i agressions que pateix el sistema educatiu i per convocar a la manifestació que tindrà lloc el mateix dijous a les sis de la tarda a la plaça Universitat de Barcelona.\nEmmarcada també dins de les jornades de lluita, ahir al vespre es va realitzar una xerrada a l'Ateneu Popular l'Escletxa sobre educació i retallades per tal d’enfortir el discurs i compartir idees respecte les dificultats que està patint la comunitat educativa.


Felanitx nomena fills predilectes a Maria Vich i a Joanot Colom, una iniciativa de la Fundació Barceló, l'Associació Cultural «Units com Brins», el Centre Cultural, partits polítics i associacions\n7 de febrer de 1521, fet que marcà l'inici de la revolta agermanada\nEn el 1996 va cedir a la Fundació Barceló i perquè formassin part de la galeria patrimonial d'art 218 quadres que actualment juntament amb altres formen part de la galeria que hi ha a Felanitx.\nAGENCIA MANACORNOTICIAS 12/10/2021 - 18:01:21\nMaria Vich i Nadal va néixer a Felanitx el 27 d'agost de 1931. La seva vida ha estat dedicada a l'art en una època on poques dones aconseguien fer-se un camí dins l'àmbit de la pintura. Va cursar els seus estudis a Palma i Barcelona.\nFelanitx nomena fills predilectes a Maria Vich i Joanot Colom. L'Ajuntament de Felanitx ha nomenat en la plenària d'aquest dilluns, per unanimitat Maria Vich i Nadal filla predilecta de la Vila per la seva trajectòria dins el món de l'art i per ser ambaixadora del municipi mostrant Felanitx i Portocolom en les seves obres artístiques.\nTambé es va concedir la mateixa distinció a l'agermanat felanitxer i un dels caps de la revolta de les Germanies, Joanot Colom per la seva lluita i defensa de les llibertats. Un nomenament el de Colom que va comptar amb els vots favorables de tots els partits que conformen el Consistori a excepció de la formació VOX que es va abstenir.\nJoanot Colom i Cifre, fou nét i fill de síndics de la Vila, barreter per compte propi a Ciutat des de l'any 1512, va esdevenir líder del seu gremi. Colom va ser cap de la revolta de les Germanies sent un dels set detinguts per Miguel de Gurrea\nEl 5 de febrer de 2021 es va iniciar l'expedient per nomenar Maria Vich i Nadal Filla Predilecta de Felanitx, una iniciativa de la Fundació Barceló, l'Associació Cultural «Units com Brins», el Centre Cultural de Felanitx i a la qual li varen donar suport 47 persones, partits polítics i associacions com Felanitx per la Igualtat.\nMaria Vich i Nadal va néixer a Felanitx el 27 d'agost de 1931. La seva vida ha estat dedicada a l'art en una època on poques dones aconseguien fer-se un camí dins l'àmbit de la pintura. Va cursar els seus estudis a Palma i Barcelona. Va obtenir el reconeixement de diverses galeries de Mallorca.\nEn el 1996 va cedir a la Fundació Barceló i perquè formassin part de la galeria patrimonial d'art 218 quadres que actualment juntament amb altres formen part de la galeria que hi ha a Felanitx. Vich ha estat ambaixadora de Felanitx, ja que, gran part de la seva obra paisatgística i costumista el tema principal ha estat Felanitx i Portocolom.\nEl 18 de gener de 2021 es va aprovar la moció per a l'adhesió del municipi de Felanitx a la commemoració dels 500 anys de la Germania a Mallorca, on un dels acords va ser iniciar la tramitació per nomenar Joanot Colom Cifre fill il·lustre de Felanitx.\nUna iniciativa a la qual li varen donar suport tots els partits polítics del consistori, manco VOX, i a la qual es varen adherir 17 persones i associacions, entre elles, en Biel Majoral, en Guillem Morro, en Bartomeu Balutxo, l'Associació Cultural Setmanari Felanitx, la Comissió Germania 500 i l'Obra Cultural Balear, entre altres.\nJoanot Colom i Cifre, fou nét i fill de síndics de la Vila, barreter per compte propi a Ciutat des de l'any 1512, va esdevenir líder del seu gremi. Colom va ser cap de la revolta de les Germanies sent un dels set detinguts per Miguel de Gurrea que els revoltats alliberaren dia 7 de febrer de 1521, fet que marcà l'inici de la revolta agermanada, que finalitza el 7 de febrer de 1523.\nFelanitx va tenir un protagonisme destacat en les Germanies de Mallorca, l'origen felanitxer de Joanot Colom, Instador del Poble, un heroi que defensà els felanitxers i felanitxeres contra l'abús dels senyors, un líder que defensà la Justícia i lluità fins a la mort en defensa de les llibertats.


cocina de proximidad | Gastronosfera\nInici > cocina de proximidad\nGil Currius dorm amb una llibreteta al costat del llit. Quan es desperta amb una idea brillant i innovadora, pren nota i a l'endemà l'experimenta als seus fogons. I segurament aquesta és una anècdota que defineix la filosofia d'aquest cuiner i del seu local, ... Llegir més\nSituat en ple centre de Barcelona, entre els carrers de Tallers i Pelai i les places Universitat i Catalunya, pocs locals poden presumir de tenir un nom que reflecteixi amb tanta exactitud la seva situació geogràfica. El Cèntric Bar va ser fundat cap al 1862 ... Llegir més\nEl barri de Sant Gervasi de Barcelona queda fora dels circuits habituals a l’hora de sortir a menjar fora de casa. Però no per això està exempt de bons restaurants. Un exemple perfecte és el Guana. La idea original en el moment de la seva creació va ser la de ... Llegir més\nTots aquells que ja coneixen la extraordinària qualitat i imaginació del plats d’en Sergi de Meià estan d’enhorabona. Perquè, després d’una trajectòria llarga i plena d’èxits, aquest xef català ha obert el seu propi restaurant a Barcelona, de nom homònim. ... Llegir més\nSidreries, molt més que una experiència gastronòmica\nQuè tenen en comú el popular cuiner Karlos Arguiñano, el pentacampió del Tour Miguel Indurain, el grup musical La Oreja de Van Gogh o l'entrenador de futbol Javier Clemente? Doncs al marge de la fama que els precedeix, la qual cosa també els uneix, juntament ... Llegir més


El #21D i sempre, les batalles es guanyen als carrers: siguem ingovernables! - Endavant\nEl #21D i sempre, les batalles es guanyen als carrers: siguem ingovernables!\n21 de desembre de 2018. Dues setmanes des que va complir 40 anys la Constitució espanyola, una eina completament antidemocràtica al servei de les classes dominants i contrària als interessos i drets dels pobles, de les dones i de la classe treballadora.\n21 de desembre de 2018. Un any després d’unes eleccions autonòmiques fraudulentes imposades per l’aplicació de l’article 155 de la mateixa Constitució. Aquestes eleccions van ser una evidència més que el règim espanyol actual és hereu del règim franquista.\nLa lluita per l’autodeterminació i per una vida digna als Països Catalans ha actuat decisivament per a fer caure la màscara pseudodemocràtica de l’estat. Monarquia, exèrcit, jutges, policies, feixistes, empresaris, grans corporacions mediàtiques i polítics del règim formen un entramat fora del control democràtic. Els sistemes representatius existents són teatres sense capacitat decisòria real.\nEls parlaments autonòmics són espais buits de sobirania. També el del Principat de Catalunya, més encara amb un govern que ha dilapidat tot el capital polític acumulat l’1-O, el 3-O i el 8-N de 2017, i que s’està dedicant a imposar l’autonomisme a còpia de brutalitat policíaca. L’autodeterminació és una revolució política que només el poble, que no hi tenim res a perdre, podem dur a terme realment.\nEl 21 de desembre de 2018 pot i ha de ser, també, un revulsiu per a estendre les lluites arreu.\nPer les llibertats polítiques bàsiques, la llibertat dels presos polítics i la tornada dels exiliats: amb l’inici d’uns judicis ignominiosos a la vista, la normalitat no pot ser la tònica dels nostres dies.\nPels drets socials i la millora de les condicions de vida: només trencant amb l’estat Espanyol podem garantir uns serveis públics universals i unes condicions de vida dignes per a tothom.\nPer una veritable democràcia: hem de poder decidir sobre tots els aspectes que afecten la nostra vida i no només votar representants cada 4 anys.\nPer una societat feminista: contra totes les formes de violència, opressió i explotació que patim les dones, per erradicar un patriarcat que té base legal en el règim del 78.\nPel dret a l’autodeterminació: des de la mobilització sostinguda de tots els altres elements en lluita, essent conscients de la nostra força com a classe treballadora i del fet que només amb un poble disposat a assumir fins a les darreres conseqüències podrem materialitzar la nostra independència.\nL’articulació política del projecte d’uns Països Catalans independents, socialistes i feministes és la millor forma de combatre l’estat espanyol demofòbic, oligàrquic i explotador. A l’estat espanyol, n’hi diuen democràcia i no ho és: siguem ingovernables, les batalles es guanyen als carrers!\n« Entre les armilles grogues i les línies roges\nEl 21D, Tombem el règim! »


Aragonès creu que el Suprem no hauria de dictar sentència abans que el TJUE opini sobre la immunitat de Junqueras\nEl vicepresident del Govern considera que seria "insòlit" i una "vulneració de drets"\n3 min. Barcelona 07/08/2019 12:19\n651x366 El vicepresident del Govern, Pere Aragonès, en una entrevista amb l'agència Efe / EFE El vicepresident del Govern, Pere Aragonès, en una entrevista amb l'agència Efe / EFE\nEl vicepresident del Govern i adjunt a la presidència d'ERC, Pere Aragonès, ha afirmat que el Tribunal Suprem no hauria d'emetre sentència sobre el Procés abans que el Tribunal de Justícia de la Unió Europea (TJUE) es pronunciï sobre la situació d'Oriol Junqueras com a eurodiputat electe. En declaracions a Efe, Aragonès ha recordat que el TJUE acollirà el 14 d'octubre la vista sobre la qüestió prejudicial plantejada pel Tribunal Suprem a petició de la defensa, per aclarir l'abast de la immunitat de Junqueras, líder d'ERC, que es troba en presó preventiva a Lledoners (Bages) a l'espera de la sentència sobre el Procés.\nEn l'audiència del 14 d'octubre les parts presentaran les seves observacions i l'advocat de Junqueras farà l'exposició dels fets. Aragonès ha posat l'èmfasi en el fet que ha estat el Suprem el que ha plantejat una qüestió prejudicial al Tribunal de Justícia de la Unió Europea, que amb posterioritat al 14 d'octubre "emetrà la seva opinió en relació amb la immunitat d'Oriol Junqueras el fet de ser eurodiputat electe". Segons el seu parer, "no tindria cap sentit que abans d'aquesta data s'emetés sentència, perquè de fet és una qüestió prejudicial, prèvia a la sentència, que ha sol·licitat el mateix Tribunal Suprem per tenir tots els elements damunt de la taula a l'hora de fixar la seva posició en la sentència". "Si s'emetés la sentència abans, seria una clara contradicció i una vulneració de drets que nosaltres reclamaríem davant del Tribunal Europeu de Drets Humans", ha advertit.\nAragonès, a més, ha recordat que el pròxim 16 d'octubre "es compliran dos anys de la presó preventiva de Jordi Sànchez i Jordi Cuixart" i que, "amb una aplicació estricta de la normativa d'enjudiciament criminal, haurien de poder sortir en llibertat". El mateix cas es repetirà amb Oriol Junqueras i Joaquim Forn el 2 de novembre, ha destacat. En les pròximes setmanes, segons Aragonès, "la independència del poder judicial de l'estat espanyol i els drets fonamentals dels ciutadans en un procediment penal es posaran a prova" i "es podrà comprovar si l'estat de dret existeix a Espanya quan es tracta de l'independentisme".\nJunqueras no va demanar que s'aturi la sentència\nTot i les peticions d'Aragonès, la qüestió prejudicial elevada al TJUE no està relacionada amb el procediment judicial en la seva globalitat, sinó només amb allò relatiu a la immunitat de Junqueras. El que Manuel Marchena va suspendre amb la interlocutòria en què acceptava preguntar a Luxemburg va ser la resposta al recurs de súplica de Junqueras vinculat a la decisió del tribunal de no autoritzar-lo a assistir al Congrés per prometre la Constitució i recollir les credencials d'eurodiputat. De fet, la mateixa defensa del president d'ERC no va sol·licitar que el Suprem paralitzés l'emissió de la sentència en el recurs de súplica que va originar el cas.\nFonts acadèmiques consultades asseguren que el tribunal pot dictar la resolució del judici del Procés amb independència del que estigui estudiant el TJUE, per bé que en la sentència no hauria de fer esment a la situació de Junqueras respecte a la seva immunitat.


"Ha sortit varella" - OBSAM\nInici » Notícies » “Ha sortit varella”\n“Ha sortit varella, n’haurem d’anar a replegar”, aquesta és una expressió encara no oblidada pels nostres majors, que bons coneixedors del medi que els envoltava, sabien aprofitar bé els recursos que aquest brinda. La varella era recollida, assecada i més endavant utilitzada com a esca o “bromer” per pescar amb canya. Aquestes darreres setmanes de març i abril més d’un s’ha espantat en pensar veure grans taques d’oli o petroli a prop de la costa o sobre les mateixes platges. Però que hi ha en realitat darrera de tot això? Doncs res més que un fenomen natural que es repeteix de forma periòdica però irregular, que duu fins a les nostres costes grans quantitats d’aquest ésser viu, la varella.\nAspecte de la massa de varella a la cala de s’Escala de Favàritx.\nLa varella (Velella velella) és un animal del phylum dels cnidaris, de la classe dels hidrozous, de l’ordre Anthomedusae (o de l’ordre dels sifonòfors, per altres autors) i de la família Velellidae. En definitiva, un petit invertebrat marí, emparentat amb les meduses. No obstant, a diferència d’aquestes, els filaments urticants resulten innocus per a l’ésser humà. Cada exemplar presenta un engruiximent de color blau i ple d’aire anomenat pneumatòfor que actua com a flotador. A més, incorpora una petita cresta membranosa a mode de vela, que li permet desplaçar-se encara amb major facilitat.\nExemplar adult de varella i d’altres de més petits “navegant” sobre un fons d’algues a sa platja de Sa Cavalleria.\nLa mida habitual dels adults és de 3 a 6 cm de diàmetre, però en aquesta ocasió, els corrents i el vent, han empès també gran nombre d’exemplars de molt petita mida, segurament encara en estat de desenvolupament, fins a les costa. La descomposició de tota aquesta matèria orgànica provoca unes notables males olors, que prest desapareixeran juntament amb les masses gelatinoses de l‘animal; sòls restarà la membrana quitinosa que els hi serveix d’esquelet intern.


Puja lleugerament el termòmetre i segueix la mar alterada • Ràdio Capital de l'Empordà\nPuja lleugerament el termòmetre i segueix la mar alterada\nAquest matí encara queden restes de Tramuntana sobretot a la meitat nord i litoral de l’Empordà però s’acabarà encalmant al llarg del dia. El Sol s’imposarà amb alguns núvols alts i mitjos poc abundants. I si bé a primera hora encara tenim una agradable temperatura inferior a 20ºC, la màxima pujarà fins als 30ºC.\nPrecaució un dia més a la zona de platges per forta maror, tendint a maror cap a la tarda, i onades màximes que poden superar el metre d’altura amb mar de fons.\nLa situació meteorològica dels propers dies vindrà dominada pel temps anticiclònic, una pujada de la temperatura i el Sol.\nArticle anteriorL’AMPA del CEIP Guillem de Montgrí es planteja obrir un menjador paral·lel\nArticle següentEl Quartet Gerhard actua dissabte a Santa Cristina, dins de Concerts d’Aro


«+Colpbol», una nova iniciativa esportiva - Levante-EMV\n«+Colpbol», una nova iniciativa esportiva\nL'associació esportiva presenta un projecte amb la fundació Trinidad Alfonso el dimarts a Foios\naula | valència 24.10.2018 | 04:15\nLa nova temporada de Colpbol ha arrancat amb un ventall d'activitats organitzades per l'Associació Esportiva Colpbol que, des de principi de setembre, recorren la Comunitat Valenciana amb jornades informatives, congressos, esdeveniments i formacions.\nLa propera setmana, a més, l'Associació Esportiva Colpbol presenta un nou programa, +Colpbol, una iniciativa innovadora nascuda de la col·laboració entre la Fundación Trinidad Alfonso i l'associació. Esta unió es dóna després de l'associació aconseguira el 1r Premi Emprén Esport 2017, lligat als valors de l'esport com a referent, el que sosté la fundació que presidix Juan Roig.\n+Colpbol té com a finalitat expandir els valors propis que esta modalitat esportiva fomenta entre els seus practicants: igualtat de gènere, inclusió, cooperació màxima, solidaritat, adhesió a la pràctica esportiva a través de l'activació de la seua pràctica a diferents nivells, la formació de tècnics i la dotació de recursos.\nEl pròxim dimarts a les 17.30 hores, el saló d'actes de l'ajuntament de Foios serà l'escenari de la presentació de la nova iniciativa. A l'acte es descriuran les cinc accions que conformen el projecte: Juga a colpbol, Foma't colpbol, Trobades de colpbol, Promoció popular i Dia de l'esport. A més, es detallaran els destinataris, els períodes d'inscripció i la presentació de l'espai web del programa.\nEl dimarts comença la lliga\nL'acte també comptarà amb l'anunci del calendari complet de la primera ronda de la Lliga Oficial de Colpbol 2018-19 a València, Alacant i Castelló. Esta competició, integrada en els Jocs Esportius de la Comunitat Valenciana, arranca el mateix dimarts amb la Jornada Requena-Utiel 2018 amb 33 equips en competició al Poliesportiu Municipal de Requena. Cada any aglutina la participació de milers d'esportistes valencians en edat escolar.


El temps a Palamós: Divendres 28 de juny: onada de calor històrica, amb màximes de 41 a 42 ºC a l'interior de la comarca\nDivendres 28 de juny: onada de calor històrica, amb màximes de 41 a 42 ºC a l'interior de la comarca\nMapa de la temperatura màxima del passat divendres 28 de juny (Font: Meteocat).\nDe les 145 estacions de la XEMA amb més de 10 anys de dades, 113 van superar la seva màxima absoluta de juny i 70 van marcar un nou rècord de tota la sèrie.\nLa temperatura màxima va batre diversos rècords durant el passat divendres 28 de juny.\nL'onada de calor excepcional i històrica va assolir un repunt molt marcat, amb diversos registres de 41 o 42 ºC a l'interior del Baix Empordà, un fet que no havia passat mai en les darreres dècades, però que amb el canvi climàtic podria fer-se més freqüent en els propers anys.\nSegons el radiosondatge de Barcelona de les 13:00h, a uns 850 hPa hi havia una massa d'aire tropical continental amb isotermes de 25,6 ºC, un valor calcat a l'observat el dia anterior. No obstant això, en aquesta ocasió hi va haver una entrada marcada de garbí en superfície, el qual assolí una ratxa màxima de 37 km/h al nucli antic de Palamós.\nL'excepcional massa d'aire càlid, el cel serè i el vent de garbí, van ser la combinació perfecte per deixar-nos 42,2 ºC de màxima a Monells, 42,1 ºC a Sobrestany, 41,4 ºC a Les Olives, 41,0 ºC a Bellcaire d'Empordà, 40,3 ºC a La Bisbal d'Empordà, 39,7 ºC a Torroella de Montgrí i 39,3 ºC a Verges. També cal destacar els 37,6 ºC de Calonge.\nAixí mateix, un cop més la nostra vila es va quedar al marge d'aquesta onada de calor, gràcies al vent de mar, tot i que la sensació de xafogor fou molt elevada. Al nucli antic de Palamós es va detectar una màxima de 26,7 ºC i a La Fosca i al Passeig del Mar van enregistrar 28,8 ºC.\nUn cop més, cal recordar que a la vila palamosina la temperatura màxima es sol disparar cap amunt en situacions de tramuntana reescalfada o ponent, per contra, quan el vent transita per sobre les aigües fresques de la badia, el mercuri sol quedar més frenat que en altres llocs.\nD'altra banda, tal com podeu veure al llistat següent, els 42,2 ºC de Monells es convertiren en la temperatura màxima absoluta d'aquesta entitat de població. L'anterior rècord fou el 12/08/2003, amb 41,5 ºC.\nUn altre rècord són els 39,7 ºC de Torroella de Montgrí. Aquesta és la temperatura màxima més alta de tota la sèrie en aquesta vila del nord de la comarca. L'anterior rècord fou el 05/07/2015, amb 38,3 ºC.\nTambé destaquen els 38,7 ºC de La Tallada d'Empordà (temperatura màxima absoluta del mes de juny en aquesta població) i els 40,3 ºC de La Bisbal d'Empordà (temperatura màxima absoluta del mes juny en aquesta capital comarcal).\nTemperatura màxima més alta de tota la sèrie a 42 de les 85 estacions de la XEMA que tenen més de 20 anys de dades (Font: Meteocat).\nMés dades meteorològiques del passat divendres 28 de juny del 2019 a Palamós., temperatura màxima 26,7 ºC (28,8 ºC al passeig del Mar i 28,8 ºC a La Fosca), mínima 20,3 ºC (19,2 ºC al passeig del Mar i 18,9 ºC a La Fosca).\nEstat del cel bàsicament asserenat, calitja., al migdia-tarda s'observaren cúmuls gruixuts a l'horitzó oest i nord-oest.\nVent: fins les 09:00h hi va haver vent del S, a 2-5 km/h de mitjana o vent en calma., a partir de llavors vent de direcció S, a 2-5 km/h de mitjana., a partir de les 11:30h s'observà vent del SE, ESE i SSE, a 5 km/h de mitjana., a partir de les 15:00h hi hagué vent de direcció S, SSO, SO i SSE, a 15-20 km/h de mitjana., a partir de les 19:30h hi va haver vent del S, SSO i SSE, a 10 km/h de mitjana., a partir de les 23:00h s'aprecià vent del S i SSO, a 5-10 km/h de mitjana.\nRatxa màxima de vent 37 km/h SSO.\nEstat de la mar amb mar arrissada o marejol al matí, marejol o maror a la tarda, blancalls., mar endins hi havia de marejol a maror (onatge sig. de 0,23 metres a les 08:00h al davant del cap de Begur, de 0,23 metres a les 12:00h, de 0,59 metres a les 18:00h i de 0,7 metres a les 22:00h).\nPressió atmosfèrica màxima 1016 hPa, mínima 1012 hPa. Humitat relativa màxima 81 %, mínima 55 %. (Dades de meteoclimatic.com i Puertos del Estado)\nMapa de temperatura a 850 hPa del passat divendres 28 de juny a les 14:00h. S'aprecien isotermes de 28 ºC al damunt del Pirineu, un fet realment excepcional.\nMapa d'anomalia de la temperatura a 850 hPa del passat divendres 28 de juny. Veiem que la temperatura a 1.500 metres era 12 ºC més alta del normal a la nostra àrea.\nSi fem l'habitual repàs més o menys exhaustiu a la temperatura màxima, en aquest cas a la registrada el passat divendres 28 de juny al Baix Empordà, es veu que va pujar amb més o menys intensitat a totes les estacions meteorològiques habituals, respecte el dijous.\nPer exemple, a Torroella de Montgrí tingueren una màxima 7,1 ºC més alta, a La Tallada d'Empordà va pujar 5,9 ºC i a Monells pujà 4,5 ºC.\nAixí doncs, els 42,2 ºC enregistrats a Monells van ser la màxima més alta del dia, en canvi, els 26,7 ºC de Palamós van ser la màxima més baixa.\nFinalment, la temperatura mínima va pujar de forma poc important a gairebé totes les localitzacions, respecte el dia abans.\nA Castell d'Aro la mínima fou 2,1 ºC més alta que la del dijous, a Monells pujà 1,5 ºC i a La Bisbal d'Empordà va ascendir 0,8 ºC.\nA Palamós hi va haver una excepció, amb una mínima 0,4 ºC més baixa.\nLa mínima més baixa comarcal foren els 15,2 ºC que hi van haver a Monells, per contra, els 22,6 ºC de Sant Feliu de Guíxols es quedaren com a mínima més alta. Dades de Meteoclimatic i Meteocat\nMàximes registrades el passat divendres 28 de juny al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nMonells 42,2 ºC (15,2 ºC)., La Bisbal d'Empordà 40,3 ºC (15,5 ºC)., Torroella de Montgrí 39,7 ºC (16,6 ºC)., La Tallada d'Empordà 38,7 ºC (15,7 ºC)., Castell d'Aro 35,8 ºC (18,2 ºC).


La Senyoreta estrena l'espectacle 'CORrespondència' aquest dijous a les Nits del Coro > Ràdio Sarrià 87.6 F.M.\nEl cicle de cafè-teatre de les Nits del Coro acull aquest dijous l’estrena de CORrespondència, el nou espectacle de Mireia Peña. L’artista, a través de la companyia La Senyoreta, presenta aquest work-in-progress, que defineix com un experiment personal al voltant del procés de concepció de l’espectacle. Peña explica el motiu que estructura l'obra: "Com ja diu el nom, CORrespondència fa referència, d'un costat, al carteig, i també a la correspondència amb el cor, amb un mateix. A l'escenari explicaré tot el procés que he estat fent per idear l'espectacle; és un format que s'assembla a una espècie de conferència". La sessió començarà a 2/4 de 10 del vespre i l'entrada té un preu de 3 euros.\nCarlo Mô reflexiona sobre l'envelliment al seu espectacle 'Mô mentos', a Les Nits del Coro Demà les Nits del Coro rebrà un cop més l’humorista Carlo Mô i el seu nou espectacle, Mô Mentos, basat en una o...


30 empreses s’inscriuen a la primera acció formativa de la campanya "Empresa, fes el salt al digital" per a la digitalització - Promoció Econòmica i Emprenedoria\n24 de novembre de 2021 16 de novembre de 2021 per admin-promocioeconomica\nLa campanya té per objectiu la millora de les capacitats digitals del teixit empresarial al territori\nUn total de 30 empreses, 10 de les quals de la ciutat de Lleida, estan inscrites a la primera formació programada en el marc del programa ‘Empresa, fes el salt al digital’. La primera formació, que ha començat aquesta setmana, està centrada en l’aprenentatge per a la creació de la pàgina web de l’empresa amb WordPress. Es tracta d’un curs de 12 hores repartides en 6 sessions.\nLa campanya “Empresa, fes el salt al digital” convida professionals i empreses a digitalitzar-se. Està impulsada a través de l’Ajuntament de Lleida i els Consells Comarcals de les Garrigues, la Noguera, el Pla d’Urgell, la Segarra, el Segrià i l’Urgell. La iniciativa té per objectiu la millora de les capacitats digitals del teixit empresarial en aquests territoris i compta amb el suport de la Diputació de Lleida i del Servei d’Ocupació de Catalunya (SOC). El projecte està liderat pel personal tècnic dels Plans de reactivació socioeconòmica del territori, que són plans finançats pel Servei d’Ocupació de Catalunya, el Fons Social Europeu i el SEPE.\nDarrera sessió del programa ‘”T’acompanyem” també dirigit a autònoms/es i empreses\nDe la seva banda, aquesta setmana acaba la formació que, de la mà del programa “T’acompanyem”, es treballarà el “Pla Econòmic Financer: Conceptes bàsics per a no financers” en què hi han participat 18 projectes empresarials dels sectors serveis, agroindústria, Salut, TIC i tecnologia aplicada a l’agricultura.\nL’objectiu dels programes de creixement empresarial “T’Acompanyem” i “Lleida StartUp” és que les companyies participants millorin el seu model de negoci, incrementin la seva facturació, trobin finançament, avancin en els seus processos de gestió i creïn llocs de treball, entre altres.\nEn l’edició 2021, 12 empreses han participat en el programa “T’Acompanyem”, 6 de Lleida ciutat i les altres de la resta de la província. Igual proporció han mantingut les 6 empreses del Lleida Startup, 3 amb seu social a Lleida ciutat i la resta, a la província.


⚫ Tragèdia en Benicarló: Mor el bebé que va entrar en parada cardíaca\nMor el bebé d'un any que va entrar en parada cardíaca en sa casa de Benicarló el mes passat\nEl xicotet de 14 mesos feia setmanes que estava ingressat en estat crític en l'UCI de l'Hospital General de Castelló de la Plana\ndimecres, 3 de març 2021 - 09:15h\nEl bebé de 14 mesos ha mort | Pixabay\nActualització 03/03/2021 a les 09.00 hores. Tragèdia en Benicarló, en la comarca del Baix Maestrat (Castelló). Ha mort el bebé d'un any que a finals de febrer va ingressar en estat crític en l'Hospital General de Castelló de la Plana a causa d'una asfíxia accidental.\nSegons ha avançat el diari 'Mediterráneo', els servicis sanitaris han confirmat la mort del xiquet, qui no ha conseguit superar la parada després d'estar més de dos setmanes en l'UCI de l'Hospital. Va ser el passat 18 de febrer quan la mare de la víctima va alertar que el seu fill havia entrat en parada cardíaca.\nEl bebé de Benicarló podria patir seqüeles a conseqüència de la parada cardíaca\nActualització 20/02/2021 a les 11.15 hores. El xicotet d'un any que este dijous va entrar en parada cardiorespiratòria en la seua casa de Benicarló, a causa d'una presumpta asfíxia accidental continua en estat crític en l'UCI de l'Hospital General de Castelló.\nSegons ha avançat el diari 'Mediterráneo', si el menor conseguix recuperar-se del greu incident, és molt probable que patisca algun tipus de seqüela neuronal per la falta d'oxigen.\nEl xiquet de 14 mesos no presenta cap altra lesió i, aparentment, no hi ha res que faça sospitar a la Guàrdia Civil sobre les causes dels fets. La versió de la mare és que el seu fill es va embolicar amb una corda que hi havia en el carret de bebé i, quan ella es va donar compte, havia canviat de color.\nActualització 19/02/2021 a les 16.35 hores. Durant la vesprada d'este dijous, els veïns del carrer Joan XXIII de Benicarló van viure moments de màxima preocupació quan una dona, d'origen magrebí, va eixir al carrer demanant auxili i amb el seu fill de tan sols un any als braços. El xiquet, amb aparents símptomes d'asfíxia i inconscient, no reaccionava, per a desesperació de la seua família.\nUna ambulància va traslladar al xicotet a un hospital de Castelló, ja que el seu estat era molt greu. Diferents agents de la Policia Judicial van prendre declaracions als veïns i els sanitaris que van atendre al menor d'edat en la clínica.\nAl carrer, guàrdies civils de Benicarló i agents municipals van regular el trànsit en la zona, a on un grup de dones plorava i s'amuntegaven veïns i curiosos davant el greu fet.\nEl bebé podria haver-se asfixiat\nLes causes que envolten a este fet són, de moment una incògnita i s'ha iniciat una investigació, encara que tot apunta a un accident domèstic. Ahir, ni tan sols els metges s'explicaven què li havia passat al bebé.\nSegons van apuntar les primeres investigacions policials, el xiquet de 14 mesos podria haver-se embolicat amb una corda del seu carret mentres la seua progenitora feia diferents labors domèstiques en la sea casa. En un moment donat, la mare del bebé s'hauria donat compte del canvi de color del xicotet, que podria haver-se asfixiat.\nEsta vesprada de dijous, cap a les 17.20 hores, un xiquet d'un any ha entrat en parada cardíaca en la localitat de Benicarló, en la comarca del Baix Maestrat (Castelló).\nDesprés de ser estabilitzat, el xiquet de 14 mesos ha sigut traslladat fins a l'Hospital General Universitari de Castelló. Fins al moment es desconeix l'estat de salut actual del xiquet.\nLa mare ha demanat ajuda en una clínica\nEn un primer moment, el xiquet ha sigut atès per un metge en una clínica a on la\nmare del xicotet ha acudit amb ell per a demanar ajuda. Allí el facultatiu ha iniciat la reanimació cardiopulmonar bàsica al menor.\nPosteriorment, el metge d'Atenció Primària i l'equip sanitari de suport vital bàsic han continuat reanimant al xiquet amb el massatge cardíac fins a l'arribada del SAMU.\nJa en el lloc, l'equip mèdic ha dut a terme les maniobres de reanimació cardiopulmonar avançada i altres tècniques d'estabilització fins que han conseguit recuperar les constants vitals del menor.\n"Vídeo: Protestes per l'arrest a Pablo Hasél en València" "Robatori de pel·lícula en una perruqueria de Gandia"


'Científiques: passat, present i futur' vol donar referents femenins a les nenes en l'àmbit de la ciència | Nova Ràdio Lloret\nL'autora presentant el còmic al programa 'Els matins'\nAquest és l'objectiu del còmic segons la seva autora, Raquel Garcia, que s'ha inspirat en l'obra homònima, guanyadora del concurs 'Ciencia en Acción' 2018.\nDonar referents a les nenes perquè vulguin dedicar-se al món de la ciència. Aquest és l’objectiu del còmic Científiques: passat, present i futur, inspirat en una obra de teatre homònima que va guanyar la 19a edició del concurs Ciencia en Acción del 2018.\nL’autora del còmic és Raquel Garcia, que explica que el còmic va destinat a tots els infants, però especialment a les nenes. Per a la dibuixant és molt important posar a l’abast de les nenes referents en tots els àmbits.\nL’obra de teatre, dirigida per Francisco Vega, la van protagonitzar diverses professores de la Universitat de Sevilla, que van ajudar a fer l’adaptació al còmic. Cal destacar que el còmic es complementa amb material didàctic per treballar a l’aula. Qui vulgui descarregar-lo, ho pot fer en aquest link.\nA Lloret de Mar, qui s’ha encarregat d’editar el còmic és Lloret en Comú, que el va presentar divendres passat, donada la proximitat amb el Dia Internacional de la Dona.\nL’obra mostra les experiències de les científiques Hipatia, reconeguda en matemàtiques i astronomia a principis del segle 5, a Alexandria; Ada Lovelace, que a principis del segle XIX va ser la primera persona en escriure un programa per ordinador; Marie Curie, la primera dona en rebre un Premi Nobel; Rosalind Franklin, que va fer una important aportació als estudis de l’ADN; i Hedy Lamarr, que va inventar l’anomenat “espectre eixamplat”, el precursor de la connexió wifi.\nCientífiques: passat present i futur\nArticle anteriorEls Encantats guanyen el premi de votació popular en línia i són tercers, a la ‘Ressaca del Carnaval’\nArticle següentLa segona edició del Lloret Radical Poesia comptarà amb Marta Pessarrodona per inaugurar el cicle\n19 parelles participen al Projecte Rossinyol d’aquest any a Lloret